text: O 'adiyoc hanany i, o masataliyokay a fali, satakaraw sa, tefod saan a tomireng i tarawadaw. Ano tata'ak ko cidal a faedet ko romi'ad i, makowad no faedet ko fali a masa'adiyoc. Manengneng i tarawadaw ano ma'adiyoc ko tahefod. Ano ta'angay ko fali no 'adiyoc i, mapaefer ko maamaan a tahira i kafaed, o katalawan to. O kakahad no 'adiyoc i, o mimingay i, cecay a kong-ce(公尺), ta'angayay i, manga'ay tahira i moetep a kong-ce ko kakahad.